  Виталий Пронин Кылем арын  калыккуспо олимпийской комитет (МОК) Россиысь 28 спортсменъёсты Олимпиадаосы пыриськонлэсь алӥз вал. Спортсменъёс чылкытэ потон понна вазиськизы Лозаннаысь Спорт ужпумъёсъя арбитражной судэ (CAS). Туннэ, 1-тӥ тулыспалэ,  тодмо луиз: суд спортсменъёслы дур басьтӥз. Та сярысь ивортӥз "Удмуртия" ивор вӧлмытонъя агентство, судлэн вотэсбамаз чӧлскыса. Спортсменъёс вылысь вань тунгонъёс куштэмын ке но, али но тодмо ӧвӧл на, мынозы-а соос Олимпиадае."Янгыше уськытэм ужъёс пумозяз уг верало, спортсменъёс допинген герӟаськем куронъёсты тӥязы шуыса. 28 спортсменъёслэн вазиськонъёссы понна дур басьтэмын, соос вылысь санкциос куштэмын, нош Сочиын ортчем олимпиада дыръя басьтэм вормонъёссы берыктэмын", верамын Спорт ужпумъёсъя арбитражной судлэн вотэсбамаз. Та 28 спортсменъёс пӧлы Удмуртиысь куасэн бызьылӥсь Максим Вылегжанин но сюремын вал. Спортсменъёс вылысь вань тунгонъёс куштэмын ке но, али но тодмо ӧвӧл на, мынозы-а соос Олимпиадае. Уго калыккуспо комитет та 28 спортсменъёсты котькудзэ ӵошастконъёсы нимысьтыз ӧтьыны кулэ.Мария Векшина  